Ministru kabineta rīkojuma projekta

“Par ārkārtējās situācijas izsludināšanu”

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Grozījumi Ministru kabineta 2020. gada 6.novembra rīkojumā Nr.655 “Par ārkārtējās situācijas izsludināšanu”” (turpmāk – projekts) mērķis ir samazināt Covid-19 infekcijas izplatību Latvijā līdz kontrolējamai robežai, vienlaikus pēc iespējas nodrošinot vitāli svarīgu valsts funkciju un pakalpojumu nepārtrauktību. Plānotā grozījumu stāšanās spēkā – 2020. gada 26. novembris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pamatojoties uz Civilās aizsardzības un katastrofas pārvaldīšanas likuma [4. panta](https://likumi.lv/ta/id/313191#p4) pirmās daļas 1. punkta "e" apakšpunktu, likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [4. pantu](https://likumi.lv/ta/id/255713-par-arkartejo-situaciju-un-iznemuma-stavokli#p4), [5. panta](https://likumi.lv/ta/id/255713-par-arkartejo-situaciju-un-iznemuma-stavokli#p5) pirmo daļu un [6. panta](https://likumi.lv/ta/id/255713-par-arkartejo-situaciju-un-iznemuma-stavokli#p6) pirmās daļas 1. punktu un otro daļu, [7.](https://likumi.lv/ta/id/255713-par-arkartejo-situaciju-un-iznemuma-stavokli#p7) panta 1. punktu un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8) pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta otro daļu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Slimību profilakses un kontroles centra datiem, Latvijā turpina pieaug jaunatklāto Covid-19 gadījumu skaits (salīdzinot ar iepriekšējo nedēļu pieaugums ir 4,9%), kā arī stacionēto pacientu skaits, salīdzinot ar iepriekšējo nedēļu ir pieaudzis par 16,7%. Tas liecina, ka iepriekš ieviesto piesardzības pasākumu rezultātā nav panākts saslimstības rādītāja samazinājums un turpina pieaugt pārslodzes risks veselības aprūpes sistēmai. Tādēļ ir nepieciešams ieviest papildus drošības pasākumus.**1.** Bērniem vecuma grupā 10-12 gadiem ir novērojams straujš Covid-19 saslimstības pieaugums, kas pielīdzināms pieaugušo saslimstības tendencēm, kā arī joprojām izglītības iestādēs tiek konstatēti uzliesmojumi ar lielu iesaistīto skolēnu skaitu. Tādēļ var secināt, ka joprojām izglītības iestādēs saglabājas augsti Covid-19 izplatības riski. Lai mazinātu Covid-19 izplatību izglītības iestādēs, ir nepieciešams noteikt pienākumu nodrošināt lielāku platību uz vienu izglītojamo, lai izglītības procesa norises laikā tiktu nodrošināta iespēja ievērot distanci gan skolotājam no bērniem, gan bērniem savā starpā un tiktu novērsta telpu pārblīvētība. Tā kā epidemioloģiskās izmeklēšanas dati liecina, ka visbiežāk Covid-19 izplatība skolēnu vidū notiek tādēļ, ka pedagogs bērnus ir inficējis, lai mazinātu infekcijas izplatības risku no pedagoga uz bērniem, tiek noteikts pienākums pedagogiem izglītības procesa laikā lietot mutes un deguna aizsegus. Savukārt, lai novērstu Covid-19 izplatību pedagogu vidū pulcējos izglītības procesa starplaikos, tiek noteikts, ka pedagogi lieto mutes un deguna aizsegus izglītības iestādē arī ārpus mācību procesa.**2.** Ārkārtējās situācijas laikā ir pieļauta klātienē profesionālās izglītības programmu praktiskās daļas apguve, kura nepieciešama profesionālo prasmju vai kvalifikācijas ieguvei, augstākās izglītības programmu praktiskās daļas apguvi, kura nepieciešama profesionālo prasmju vai kvalifikācijas ieguvei, kā arī pieaugušo profesionālās tālākizglītības, profesionālās pilnveides un neformālās izglītības programmu praktiskās daļas apguve, kura nepieciešama profesionālo prasmju vai kvalifikācijas ieguvei. Tas nozīmē, ka piemēram klātienē var notikt pirmās palīdzības sniegšana, praktiskās mācības operatīvo dienestu darbinieku kvalifikācijas celšanai, rezidentu praktiskā apmācība ārstniecības iestādēs utml. Tomēr nav pieļaujams, ka praktisko mācību norise notiek neierobežotam cilvēku skaitam, tādēļ ir nepieciešams veikt precizējumus Ministru kabineta 2020. gada 6.novembra rīkojumā Nr.655 “Par ārkārtējās situācijas izsludināšanu” (turpmāk – Rīkojums). Projekts paredz, ka šādās mācībās vienlaicīgi vienā telpā var atrasties ne vairāk kā 10 vienas mācību grupas pārstāvji. Šāds cilvēku skaits ir minimāli pieļaujamais skaits, cik cilvēku var pulcēties privāti, sportojot vai veicot citas darbības.**3.** Tā kā joprojām tiek novērots, ka organizējot sporta pasākumus iekštelpās ne vienmēr tiek nodrošināta pietiekama piesardzības pasākumu ievērošana, neieciešams noteikt papildus nosacījumus sporta pasākumu organizēšanai iekštelpās, lai tiktu samazināts iespējamais cilvēku skaits, kas sporta nodarbību laikā vienlaicīgi atrodas iekštelpās. Ņemot vērā minēto tiek noteikta prasība nodrošināt lielāku platību uz vienu cilvēku (no 10m2 uz 15m2), kā arī tiek noteikts, ka telpā atrodas ne vairāk kā 20% no maksimāli iespējamā cilvēku piepildījuma. Tas nozīmē to, ka, ja saskaņā ar ugunsdrošības prasībām sporta zālē drīkst atrasties 100 cilvēki, saskaņā ar jaunajiem nosacījumiem zālē individuālus treniņus drīkstēs veikt ne vairāk kā 20 cilvēku, ieskaitot arī trenerus. Vienlaicīgi arī būs jāparedz gan katram sportistam, gan trenerim ne mazāk kā 15m2 platība. **4.**Pēdējā laikā ārstniecības iestāžu aprūpē nonāk liels skaits ilgstošas sociālās aprūpes centru (turpmāk tekstā SAC) klientu. Šobrīd Rīkojumā ir noteikts, ka SACā klientu uzņem tikai ar negatīvu Covid-19 testu. Tomēr pieredze parāda, ka pēc inficēšanās ar Covid-19 laboratoriskās diagnostikas tests ilgstoši uzrāda vīrusa pēdas organismā, proti tests ir pozitīvs, kaut arī cilvēks vairs nav infekciozs. Ņemot vērā minēto ir jāparedz iespēja slimnīcām pārvests Covid-19 pacientu pēc tam, kad ir nodrošināta pacienta veselības stāvokļa stabilizācija un nav nepieciešama aprūpe slimnīcā, cilvēku pārvest uz SAC kaut arī Covid-19 tests ir pozitīvs. Šādos gadījumos ārsts izsniegs atzinumu, ka persona ir pārslimojusi covid-19 un vairs nerada inficēšanās risku apkārtējiem. Šis pasākums dos iespēju slimnīcām ātrāk izrakstīt pacientus un nodrošināt aprūpi slimnīcā tiem, kam tā ir nepieciešama.**5.** Kā liecina epidemioloģiskās izmeklēšanas dati, atsevišķās pašvaldībās Covid-19 izplatība ievērojami pārsniedz vidējos rādītājus valstī, tādēļ tur ir nepieciešams ieviest vēl papildus drošības pasākumus. Kā ļoti augsts rādītājs Covid-19 izplatībai reģionā tiek atzīts, ja 14 dienu kumulatīvā saslimstība uz 100 000 iedzīvotājiem par 50 % pārsniedz vidējo rādītāju valstī. Uz doto brīdi (24.novembrī) vidējā 14 dienu kumulatīvā saslimstība uz 100 000 iedzīvotājiem ir 275,9. Tas nozīmē, ka īpašās drošības prasības ir jāpiemēro reģioniem, kur saslimstības rādītājs pārsniedz 413,8. Uz doto brīdi šo rādītāju pārsniedz Baldones novads, Daugavpils, Krāslavas novads, Salacgrīvas novads, Aknīstes novads, Varakļānu novads, Mārupes novads, Mālpils novads, Smiltenes novads, Garkalnes novads, Limbažu novads un Salaspils novads.Tiek paredzēts, ka turpmāk katru nedēļu līdz otrdienai Slimību profilakses un kontroles centrs publicēs to pašvaldību sarakstu, kur saskaņā ar iepriekšējās nedēļas saslimstības rādītājiem Covid-19 izplatība pārsniedz vidējo valstī. Savukārt ierobežojumi pašvaldībās stāsies spēkā līdz ceturtdienai, lai pašvaldība un tajā strādājošie uzņēmumi varētu sagatavoties noteiktajiem ierobežojumiem.Papildus jau noteiktajiem piesardzības pasākumiem valsts mērogā, pašvaldībās ar ļoti augstu Covid-19 izplatību tiek noteikti vēl šādi papildus pasākumi:izglītības process pašvaldībās notiks attālināti, izņemot pirmskolas izglītības iestādes un jaunāko klašu 1- 4 mācības. Jo šajā vecuma grupā ir novērojama salīdzinoši zemāka Covid-19 izplatība un šīs vecuma grupas bērni retāk rada inficēšanās riku apkārtējiem. Savukārt iespēja šiem bērniem nodrošināt pieskatīšanu un izglītību ir ļoti nozīmīga bērnu attīstībai;lai mazinātu cilvēku pulcēšanos pašvaldībās, kur ir augsta Covid-19 izplatība, tiek noteikts, ka pašvaldībās nedarbojas kultūrvietas, izstāžu norises vietas un arī gadatirgi, tāpat arī tiek noteikts, ka sporta nodarbības notiek tikai brīvā dabā. Ar mērķi mazināt cilvēku pulcēšanos sabiedriskās vietās arī ir noteikts aizliegums kultūrvietu darbībai, izņemot iespēju saņem grāmatas līdzņemšanai bibliotēkās;tā kā pastāv risks inficēties sabiedriskajā transportā, kur nav iespējams nodrošināt distancēšanos, tiek noteikti pasākumi, lai novērstu to, ka pilsētas sabiedriskais transports tiek pārpildīts. Tādēļ tiek noteikts, ka transporta līdzeklī atrodas ne vairāk kā 50% no iespējamā pasažieru skaita vai tiek marķētas sēdvietas. lai nodrošinātu to, ka veikalos un citās vietās, kur tiek sniegti pakalpojumi pulcētos ierobežots cilvēku skaits, tiek noteikts, ka saimnieciskā pakalpojuma sniegšanas vietā atrodas ne vairāk kā 20% no iespējamā cilvēku skaita. Lai cilvēki varētu izvēlēties apmeklēt konkrēto tirdzniecības vai pakalpojuma sniegšanas vietu, pie ieejas jābūt pieejamai informācijai, cik cilvēki konkrētajā vietā var atrasties ņemot vērā 20% piepildījumu. Minētais nosacījums attiecas arī uz tirdzniecības vietām, tirgiem ārtelpās.Tāpat tiek aizliegti jebkādi privāti pasākumi, izņemot vienas mājsaimniecības ietvarā, kā arī izņemot bēru ceremonijas noturēšanu ārtelpās un kristību ceremoniju neatliekamos gadījumos.Tā kā šobrīd ir vairākas pašvaldības ar ļoti augstu saslimstības rādītāju, tad tiek paredzēts, ka papildus ierobežojumus konkrēti uzskaitītām pašvaldībām būs jāpiemēro jau no 2020.gada 27.novembra. 6. Tā kā ārkārtējās situācijas apstākļos, ciktāl tas iespējams, jādrošina amatiermākslas (tautas mākslas) nozares darbība, lai mazinātu risku, ka ilgtermiņā amatiermākslas kolektīvu darbības ilgstošam pārrāvumam ir nevēlamas sekas kultūras izpausmēm, kuras veido gandrīz 150 gadīgo Dziesmu un deju svētku tradīciju, nepieciešams veikt izmaiņas Rīkojumā, lai nodrošinātu iespēju amatiermākslas kolektīviem individuālos mēģinājumus veikt līdz plkst 22:00. Amatierkolektīvu darbība –regulārs  mēģinājumu process specifikas dēļ lielākoties notiek dienas otrajā pusē (caurmērā laikā no plkst. 18.00 līdz plkst. 22.00 – pēc darbdienas beigām). Tāpēc ārkārtējās situācijas ietvaros, kad amatierkolektīvu mēģinājumu procesu klātienē drīkst organizēt pēc principa viens (vadītājs) pret vienu vai vienas mājsaimniecības ietvaros (dalībnieks), būtisks apstāklis ir iespēja plānot un nodrošināt mēģinājumu procesu, pagarinot kultūrvietu darba laiku līdz plkst. 22.00. Bez tā regulārs mēģinājumu process nepieciešams, lai savlaicīgi sagatavotu koprepertuāru  XXVII Vispārējiem latviešu Dziesmu un XVII Deju svētkiem 2023. gadā. |
| 3. | Projekta izstrādē iesaistītās institūcijas un publiskas personas, kapitālsabiedrības | Slimību profilakses un kontroles centrs, Krīzes vadības koordinācijas grupu Covid-19 izplatības ierobežošanai |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz ārstniecības iestādēm, ārstniecības personām, kā arī uz sabiedrību kopumā, uz visiem subjektiem (fiziskām un juridiskām personām), kuriem ir saistoša epidemioloģiskās drošības prasību ievērošana. |
| 2. | Tiesiskā regulējuma ietekme uz tautsaimniecību un administratīvo slogu |  Tiesiskajam regulējumam būs ietekme uz tautsaimniecību, tomēr esošajā situācijā prioritāra ir sabiedrības veselība. Panākot Covid-19 izplatības ierobežošanu, tiks novērsts risks sabiedrības veselībai, kā arī risks tautsaimniecībai, kas saistīts ar darba nespēju, zaudētajiem dzīves gadiem un slogu veselības sektoram. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Tajos jautājumos, ko neregulē šis rīkojums, darbojas 2020.gada 9.jūnija MK noteikumos Nr.360. “Epidemioloģiskās drošības prasības Covid-19 izplatības ierobežošanai” ietvertās normas |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts to ievietot Veselības ministrijas un Slimību profilakses un kontroles centra mājas lapās, kā arī elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Slimību profilakses un kontroles centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros. Projektā paredzētie pasākumi tiks nodrošināti piešķirto valsts budžeta līdzekļu ietvaros. Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministre I. Viņķele

Vīza: valsts sekretārs D. Mūrmane-Umbraško

Feldmane 67876119

jana.feldmane@vm.gov.lv